《送程给事知越州二首 其二》
宋代·王伯虎

长云千里海边城，两粤今传惠爱声。帝载待咨唐岳牧，郡符还屈漠公卿。

天墀面拜恩纶重，江国人瞻昼绣荣。府掾尘埃归未得，乡心先已逐双旌。

作者简介：王伯虎，字炳之，福清（今属福建）人。仁宗嘉祐四年（一○五九）进士，授建州司理参军（清乾隆《福清县志》卷一四）。神宗熙宁中为太常博士（《续资治通鉴长编》卷二六七）。哲宗元祐二年（一○八七）为校书郎（同上书卷四○七）。三年，知饶州（同上书卷四○八）。六年，为刑部员外郎、都官郎中（同上书卷四五七）。今录诗二首。